《兴庆池禊宴》
宋代·刘涣

清明佳节属良辰，行乐东郊宴席宾。
风柳不胜春气力，露花无奈晓精神。
管丝远近青堤上，楼阁高低渌水滨。
多少舣舟何所用，府公便是济川人。

作者简介：（998—1078）保州保塞人，字仲章。以父任为将作监主簿，监并州仓。仁宗天圣中上书请章献太后还政，仁宗亲政，擢为右正言。仁宗谋废郭后，涣与范仲淹等伏阙争之，不果。坐事黜通判磁州、知辽州。奉使通河西唂氏，加直昭文馆，历知沧、保、登、邢诸州，累迁镇宁军节度观察留后。神宗熙宁中召还为工部尚书致仕。